पाएं अपने शहर की ताज़ा ख़बरें और फ्री ई-पेपरडाउनलोड करें
मेदिनीनगर/रांची। घोर नक्सल प्रभावित पलामू जिले की पुलिस नए एसपी एनके सिंह के नेतृत्व में नित्य नए- नए गुर सिख रही है। इस बार मासिक अपराध समीक्षा बैठक में एसपी ने थानेदारों व पुलिस अधिकारियों के साथ सरकारी अधिवक्ताओं को भी बैठाया। एसपी ने सहायक लोक अभियोजकों से यह जानने का प्रयास किया कि आरोपी को पुलिस पकड़ती है लेकिन उसको फिर तुरत जमानत भी मिल जाती है। आखिर पुलिस से कहां और किस तरह की चूक होती है।
एसपी ने अधिवक्ताओं से जानना चाहा कि पुलिस को किस तरह से डायरी लिखनी चाहिए। कौन -कौन सी सावधानियां बरतनी चाहिए। एसपी ने बताया कि पुलिस अपनी ओर से पूरी कोशिश करती है कि क्राइम करने वालों को सजा हो। किन्तु कई बार पुलिस की सारी मेहनत बेकार हो जाती है। ऐसे में अनुसंधनकर्ता को इस बात पर गौर करना आवश्यक है। इन बिन्दुओं पर पुलिस गंभीर है। इसलिए सहायक लोक अभियोजक से यह जानने का प्रयास कर रही है ताकि पुलिस और बेहतर तरीके से काम कर सके। इससे बेहतर परिणाम की उम्मीद है।
सभी थानों में नक्सली प्रोफाइल डिस्पले का निर्देश
क्राइम समीक्षा में एसपी ने थानेदारों को निर्देश दिया कि अपने क्षेत्र के अपराधियों व नक्सलियों की प्रोफाइल थाना के सूचना पर डिस्पले करें। प्रोफाइल फाइल में रखने का कोई औचित्य नहीं है। लोग जब थाना आ रहे तो उन्हें भी पता चलना चाहिए कि उनके इलाके में कौन -कौन अपराधी व नक्सली है।
सावधानी बरतने का निर्देश
एसपी एनके सिंह ने सभी थानेदारों को निर्देश दिया कि वे क्षेत्र में निकलने से पहले पूरी तरह सतर्क रहें। क्षेत्र में हो रही घटनाओं की जानकारी मुख्यालय को तत्काल उपलब्ध करा दें। उन्होंने कहा कि हर हाल में क्षेत्र में जाने के पूर्व सर्तकता बरतने की आवश्यकता है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva bho_Deva hin_Deva hin_Deva hin_Deva zho_Hant eng_Latn